Svētmeitu kambari
Svētmeitu kambari ir ala, kas ir izveidojusies irdenā, sarkanā smilšakmenī. Ala atrodas Talsu novada Dundagas pagastā, netālu no Kaļķu ciema. Tā ir Šlīteres Zilo kalnu sāngravas augšmalā, aptuveni 400 metrus uz ziemeļiem no Dižantu mājām. Alu atraka 1993. gadā. Atrakšanas laikā vienā no telpām notika nobrukums, bet neviens necieta. Pēc atrakšanas alas kopējais garums sasniedza 48,8 metrus. Toreiz alai bija trīs ieejas. 1997. gadā alas garums samazinājās līdz 20 metriem, jo alā notika vairāki nobrukumi. Tad alai bija divas ieejas. 2009. gadā ala bija sarukusi līdz tikai 3 metriem. Pēc tam nobrukumi apstājās. Alai tagad ir tikai viena ieeja, pie kuras ir liels akmens.